CELEX: 22004D0088
Language: el
Date: 2004-06-08 00:00:00
Title: 2004/88/: Απόφαση της Μεικτής Επιτροπής του ΕΟΧ αριθ. 88/2004, της 8ης Ιουνίου 2004, για την τροποποίηση του πρωτοκόλλου 31 της συμφωνίας, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

25.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 349/49
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 88/2004
   της 8ης Ιουνίου 2004
   για την τροποποίηση του πρωτοκόλλου 31 της συμφωνίας, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως τα άρθρα 86 και 98,
   Εκτιμώντας τα ακόλουθα:
   
               (1)
            
            
               Το πρωτόκολλο 31 της συμφωνίας τροποποιήθηκε από την απόφαση αριθ. 65/2004 της Μεικτής Επιτροπής του ΕΟΧ της 26ης Απριλίου 2004 (1).
            
         
               (2)
            
            
               Σύμφωνα με το άρθρο 3 παράγραφος 2 του πρωτοκόλλου 31 της συμφωνίας, τα κράτη της ΕΖΕΣ συμμετέχουν πλήρως στον Ευρωπαϊκό Οργανισμό Περιβάλλοντος ο οποίος ιδρύθηκε με τον κανονισμό (ΕΟΚ) αριθ. 1210/90 του Συμβουλίου (2).
            
         
               (3)
            
            
               Ο κανονισμός (ΕΟΚ) αριθ. 1210/90 του Συμβουλίου έχει τροποποιηθεί από τον κανονισμό (ΕΚ) αριθ. 1641/2003 του Ευρωπαϊκού Κοινοβουλίου και του Συμβουλίου, της 22ας Ιουλίου 2003, για την τροποποίηση του κανονισμού (ΕΟΚ) αριθ. 1210/90 του Συμβουλίου για την ίδρυση του Ευρωπαϊκού Οργανισμού Περιβάλλοντος και του ευρωπαϊκού δικτύου πληροφοριών και παρατηρήσεων σχετικά με το περιβάλλον (3).
            
         
               (4)
            
            
               Το πρωτόκολλο 31 της συμφωνίας πρέπει κατά συνέπεια να τροποποιηθεί ώστε να αντανακλά τις αλλαγές στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον, οι οποίες επήλθαν με τον κανονισμό (ΕΚ) αριθ. 1641/2003,
            
         ΑΠΟΦΑΣΙΖΕΙ:
   Άρθρο 1
   Το πρωτόκολλο 31 της συμφωνίας τροποποιείται ως εξής:
   
               1)
            
            
               Στο τέλος του άρθρου 3 παράγραφος 2 στοιχείο α) προστίθεται το ακόλουθο κείμενο:
               «και κανονισμός (ΕΚ) αριθ. 1641/2003 του Ευρωπαϊκού Κοινοβουλίου και του Συμβουλίου (4).
            
         
               2)
            
            
               Στο άρθρο 3 παράγραφος 2 στοιχείο ιγ) προστίθεται το ακόλουθο στοιχείο:
               
                           «ιδ)
                        
                        
                           Ο κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, για την εφαρμογή του κανονισμού (ΕΟΚ) αριθ. 1210/90, ισχύει και για όλα τα έγγραφα του Οργανισμού σχετικά με τα κράτη ΕΖΕΣ.»
                        
                     
         Άρθρο 2
   Η παρούσα απόφαση τίθεται σε ισχύ την επόμενη ημέρα από την τελευταία κοινοποίηση προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (5).
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 8 Ιουνίου 2004.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         S. GILLESPIE
         
      
   
   
      (1)  ΕΕ L 277 της 26.8.2004, σ. 182.
   
      (2)  ΕΕ L 120 της 11.5.1990, σ. 1.
   
      (3)  ΕΕ L 245 της 29.9.2003, σ. 1.
   
      (4)  ΕΕ L 245 της 29.9.2003, σ. 1.»
   
      (5)  Δεν έχουν αναφερθεί συνταγματικές απαιτήσεις.